D'atra man, o suyo gubierno consonó con l'inte de mayor florada d'o pensamiento y de l'arte griegos y antimás, baixo o suyo mandato Atenas esdevinió o prencipal centro d'actividat cultural d'o mundo antigo. Floreixioron ilustres hombres d'as letras helenas, como os dramaturgos Euripides y Sofocles, os historiadors Herodoto d'Halicarnaso y Tucidides u o filosofo Socrates. Antiparte, Pericles financió a construcción d'a mayor parti de l'Acropoli, convocando artistas tan destacatos como Calicrates, Ictinos, Fidias y Policleto. Por tot ixo, o sieclo V aC s'ha dito «o sieglo de Pericles».